MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 135
            Consiliul Local al Municipiului Craiova, întrunit în şedinţa ordinară din data de 25.03.2010;

 Având în vedere raportul nr.39913/2010 al Direcţiei Economico - Financiară prin care se propune aprobarea tarifelor locale pentru serviciile publice de alimentare cu energie termică produsă centralizat prin centrale termice şi puncte termice şi rapoartele comisiilor de specialitate ale Consiliului Local al Municipiului Craiova nr. 37, 39, 40 ,41, 42/2010; 

În conformitate cu prevederile Legii nr.325/2006 privind serviciul public de alimentare cu energie termică şi Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, aprobată prin Legea nr.483/2006;

În temeiul art.36 alin.2 lit.d coroborat cu alin.6 lit.a pct.14, art.45 alin.l şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă tarifele locale pentru serviciile publice de alimentare cu energie termică produsă centralizat prin centrale termice şi puncte termice, conform anexei care face parte integrantă din prezenta hotărâre.

Art.2.
 Pe data prezentei hotărâri, îşi încetează efectele Hotărârea Consiliului Local al Municipiului Craiova nr.365/2009.

Art.3.

Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Regia Autonomă de Termoficare Craiova vor aduce la îndeplinire prevederile prezentei hotărâri.

